Sikukuu za Bikira Maria

Sikukuu za Bikira Maria ni siku za kalenda ya liturujia ya madhehebu mbalimbali ya Kikristo zilizopangwa katika mwaka wa KanisaPia zipo heshima za binafsi kwa Bikira Maria: mashariki zinatumika tenzi na nyimbo mbalimbali, k.mf. Akatistos inayomuita “daraja linalounganisha dunia na mbingu”, “ngazi aliyoiona Yakobo” “kina kisichochunguzika kwa macho ya malaika” (Mwa 28:12); magharibi anaheshimiwa kwa rozari. kufanya ukumbusho wa matukio ya maisha yake na mengineyo ya historia ya Kanisa.

Sikukuu hizo zinatofautiana kadiri ya imani ya madhehebu husikaWakristo wanaomheshimu Bikira Maria wanajieleza kwamba hawamuabudu hata kidogo, lakini wanamtolea heshima ya juu kuliko watakatifu wengine. Tofauti ni kwamba Mungu tu anastahili kuabudiwa (kwa Kigiriki, ‘latria’) watakatifu wanapewa heshima (‘dulia’) na Bikira Maria heshima zaidi (‘yuper-dulia’). Kanisa Katoliki linakiri neema zote za Mungu zinampitia Maria..

 Heshima za Liturujia ya Kiroma kwa Maria 
Katika liturujia ya Roma, mbali ya kumtaja Mama Bikira Maria katika kila Misa wakati wa sala ya ekaristi, kuna maadhimisho kwa heshima yake. Hapa yamepangwa kulingana na kiwango cha heshima hiyo:

 Sherehe 
8 Desemba – Bikira Maria Mkingiwa Dhambi ya Asili
1 Januari – Bikira Maria Mama wa Mungu
25 Machi – Bikira Maria Kupashwa Habari
15 Agosti – Bikira Maria Kupalizwa Mbinguni

 Sikukuu 
31 Mei – Ziara ya Bikira Maria
8 Septemba – Kuzaliwa kwa Bikira Maria

 Kumbukumbu 
Mei-Juni - Mama wa Kanisa
Juni – Moyo Safi wa Maria
15 Septemba – Bikira Maria wa Mateso
22 Agosti – Bikira Maria Malkia
7 Oktoba – Bikira Maria wa Rozari
21 Novemba – Bikira Maria Kutolewa Hekaluni

 Kumbukumbu za hiari 
11 Februari – Bikira Maria wa Lurdi
13 Mei – Bikira Maria wa Fatima
16 Julai – Bikira Maria wa Mlima Karmeli
5 Agosti – Kutabaruku Basilika kuu la Bikira Maria
12 Septemba – Jina takatifu la Maria
10 Desemba – Bikira Maria wa Loreto
12 Desemba – Bikira Maria wa Guadalupe

Tena kila Jumamosi isiyo na adhimisho maalumu, Kanisa huadhimisha kumbukumbu ya hiari ya Mama wa Mungu.

Tanbihi

Viungo vya nje
 Comprehensive List of Marian Feasts

Jamii:Bikira Maria
Jamii:Sikukuu za Ukristo